Diari Oficial de la Generalitat Valenciana


Sumari del DOGV 8937, del 27-10-2020 (2020/8786)

RESOLUCIÓ de 21 d'octubre de 2020, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional Medac Valencia, de la localitat de València.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/8786


Data del document
:   21-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 d'octubre de 2020, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional Medac Valencia, de la localitat de València. [2020/8786]  
L'expedient 2019/441 ha estat iniciat a instàncies de Miguel Reinoso Fernández-Caparros, en representació de la titularitat del centre, en sol·licitud d'autorització per a l'obertura i funcionament d'un centre docent privat de nova creació de Formació Professional denominat Medac Valencia, de la localitat de València.  
La Direcció General de Centres Docents va emetre informe favorable, el 30 de setembre de 2020, respecte a l'adequació de les instal·lacions proposades, quant a espais educatius, al que es disposa en la legislació aplicable.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions de València i l'informe de la Inspecció Educativa de València, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 71991579.  
Denominació genèrica del centre: centre privat de Formació Professional.  
Denominació específica del centre: Medac Valencia.  
Titularitat: Centro de Formación Profesional en el Deporte y la Salud Málaga 2015, SL.  
Domicili: c/ Argenters, núm. 4.  
Localitat: 46143 València.  
Província: València.  
  
Ensenyaments i capacitat màxima que s'autoritza:  
- GM Conducció d'Activitats Fisicoesportives en el Medi Natural (LOGSE), 3 unitats amb 30 llocs escolars per unitat, en torn de matí.  
  
- GS Ensenyament i Animació Socioesportiva, 6 unitats amb 30 llocs escolars per unitat, en torn de matí.  
- GS Màrqueting i Publicitat, 4 unitats amb 30 llocs escolars per unitat (2 unitats en torn de matí i altres 2 unitats en torn de vesprada).  
  
- GM Cures Auxiliars d'Infermeria (LOGSE), 2 unitats amb 30 llocs escolars per unitat (1 unitat en torn de matí i 1 unitat en torn de vesprada).  
- GM Farmàcia i Parafarmàcia, 4 unitats amb 30 llocs escolars per unitat (2 unitats en torn de matí i altres 2 unitats en torn de vesprada).  
  
- GS Dietètica, 2 unitats amb 30 llocs escolars per unitat, en torn de matí.  
- GS Higiene Bucodental, 4 unitats amb 30 llocs escolars per unitat (2 unitats en torn de matí i altres 2 unitats en torn de vesprada).  
  
- GS Pròtesis Dentals, 4 unitats amb 30 llocs escolars per unitat (2 unitats en torn de matí i altres 2 unitats en torn de vesprada).  
  
- GS Anatomia Patològica i Citodiagnòstic, 2 unitats amb 30 llocs escolars per unitat, en torn de matí.  
  
Segon  
Respecte a la titulació de grau mitjà Conducció d'Activitats Fisicoesportives en el Medi Natural (LOGSE), el centre haurà de tornar a sol·licitar autorització per al títol de «Tècnic en Guia en el Medi Natural i de Temps Lliure» LOE, atenent els espais mínims requerits per a aquest, en el moment en què aquest títol LOE substituïsca el LOGSE «Conducció d'Activitats Fisicoesportives en el Medi Natural» en l'ensenyament públic (previst el curs 21/22 segons el que disposa el RD 402/2020).  
  
  
Tercer  
Respecte als espais formatius de la titulació de GM «Conducció d'Activitats Fisicoesportives en el Medi Natural» i de la titulació GS «Ensenyament i Animació Socioesportiva», es condiciona la compatibilitat entre els espais d'Aula tècnica fisicoesportiva amb magatzem (180 m²) i Taller de bicicletes (90 m²), en un únic espai de 180 m², al compliment del compromís aportat pel centre de tindre una persona encarregada de moure tot l'equipament per a adequar l'espai de 187,22 m² proposat pel centre, al seu ús com a Aula tècnica fisicoesportiva amb magatzem i Taller de bicicletes.  
  
Quart  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 21 d'octubre de 2020.- El conseller d'Educació, Cultura i Esport. Per delegació atorgada per Resolució de 26 d'octubre de 2016, el secretari autonòmic d'Educació i Formació Professional: Miguel Soler Gracia.